Robert Garrett

Robert S. Garrett (24. juuni  1875 Baltimore'i maakond, Maryland – 25. aprill 1961 Baltimore) oli USA kergejõustiklane, 1896. aasta suveolümpiamängude kahekordne olümpiavõitja ja kahekordne olümpiahõbemedalist ning 1900. aasta suveolümpiamängude kahekordne olümpiapronksmedalist.

Ta õppis Princetoni ülikoolis. Ateenas otsustas ta võistelda ka kettaheites, katsus välja uurida, kuidas ketas välja näeb, ja laskis sepal endale ühe teha. See kaalus üle nelja kilo ja seda oli halb heita. Seepeale Garrett loobus kettaheitest. Ateenas nägi ta võistlusketast, mis kaalus kaks kilo, ja otsustas siiski osaleda. Igaühel oli 3 katset. Tema peakonkurendid olid Kreekast, kes heitsid Myroni "Diskobolose" skulptuuri jäljendava, kuid ebapraktilise stiiliga. Garrett mõtles käigu pealt välja oma stiili, mis oli inetu, aga ökonoomsem: ta tõusis sügavast küürus asendist üles ja lasi ketta lahti järsu tsentrifugaalse liikumise lõpus. Kaks esimest katset ei olnud head, ent kolmandaga võitis ta olümpiahõbeda (esimestel olümpiamängudel kuldmedaleid ei antud).

Ta võitis Ateena olümpiamängudel 1896 kettaheite (29.15) ja kuulitõuke (11.22). Ellery Clarki järel oli ta teine kaugushüppes (6.00) ja kõrgushüppes (1.65, jagas kohta James Connollyga).

1897 tuli Garrett IC4A kuulitõukemeistriks, 1900 olümpiamängudel Pariisis pronksile kuulitõukes ja paigalt kolmikhüppes. Kettaheites ta ei osalenud, sest võistlus toimus pühapäeval.

Hiljem sai Robert Garrettist pankur, kelle hobiks oli keskaegsete käsikirjade kogumine. Ta aitas organiseerida ja rahastada arheoloogilisi väljakaevamisi Süürias. 1942 annetas Garrett Princetoni ülikoolile 10 000 käsikirja.

 Saavutused 

27px Olümpiamängudel 

 1896 24px|Kreeka  Ateenas
 15px olümpiavõitja kuulitõukes 11.22
 15px olümpiavõitja kettaheites 29.15
 15px hõbemedal kõrgushüppes 1.65
 15px hõbemedal kaugushüppes 6.00
 1900  Pariisis
 15px pronksmedal paigalt kolmikhüppes 9.50
 15px pronksmedal kuulitõukes 12.35

 Viited 

Kategooria:Ameerika Ühendriikide kaugushüppajad
Kategooria:Ameerika Ühendriikide kolmikhüppajad
Kategooria:Ameerika Ühendriikide kõrgushüppajad
Kategooria:Ameerika Ühendriikide kuulitõukajad
Kategooria:Ameerika Ühendriikide kettaheitjad
Kategooria:Sündinud 1875
Kategooria:Surnud 1961